HMPRO จัดแคมเปญสนองรัฐกระตุ้นกำลังซื้อท้ายปี “7 วัน ปลอดภาษี”
HMPRO จัดแคมเปญสนองรัฐกระตุ้นกำลังซื้อท้ายปี "7 วัน ปลอดภาษี"
25 ธ.ค. 2558

นายณัฏฐ์ จริตชนะ ผู้ช่วยกรรมการผู้จัดการ กลุ่มการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO หรือ โฮมโปร เปิดเผยว่า จากมติคณะรัฐมนตรี ต้องการกระตุ้นเศรษฐกิจ โดยจะทำการยกเว้นภาษีเงินได้บุคคลธรรมดา สำหรับเงินได้เท่าที่ได้จ่ายเป็นค่าซื้อสินค้าหรือค่าบริการ ในระหว่างวันที่ 25-31 ธ.ค.2558 ตามจำนวนที่จ่ายจริง แต่ไม่เกิน 15,000 บาท โดยสามารถใช้ได้กับทั้งการซื้อสินค้าและหรือบริการ ในมาตรการ “7 วัน ปลอดภาษี”
ทั้งนี้ทางโฮมโปรได้ร่วมเป็นส่วนหนึ่งที่จะช่วยกระตุ้นกำลังซื้อ จึงได้จัดโปรโมชั่นให้สอดรับกับนโยบายของรัฐบาลโดยส่งแคมเปญ 7 วันที่ โฮมโปร ช้อป…ลดภาษีสูงสุด 15,000
อีกทั้งจัดโปรโมชั่นความคุ้มค่าถึง 4 คุ้มด้วยกัน คุ้มที่ 1 ช้อปครบ 10,000 บาท รับฟรี คูปองส่วนลดท้ายใบเสร็จ มูลค่า 1,000 บาท คุ้มที่ 2  รับฟรี บัตรของขวัญโฮมโปร สูงสุด  22,000 บาท คุ้มที่ 3  รับเครดิตเงินคืน สูงสุด 17 % และคุ้มที่ 4  ลดเพิ่ม 15 % เมื่อใช้คะแนนสะสม HomeCard เท่ากับยอดซื้ออีกทั้งยังสามารถลุ้นรับของที่ระลึกจากทาง Hompro อีกด้วย